14 
cHolló fészkén hattyút keres.) 
Bolondnak vállalkozása ott keresni a tiszta fehéret, a hol 
a fekete terem, — az ártatlanságot a bűn tanyáján. 
És mikor a varjú fölkap a házorom károgójára, mit is 
kiált csak ? 
cKár, kár Varga Pál 
Hogy a fejed áll.) 
Vagyis, hogy megérett az így megszólt ember akár a 
hóhér pallosára ! 
cSok lúd disznót győz.) 
Ez arról is szól, hogy a gyenge, nagy számban egyesülve, 
letorkolhatja az erőset. 
De más ám a lúdról szóló tanúság ebben : 
cAkármeddig neveled a libát, csak lúd, lesz abból.) 
Más szóval: a kinek ezinegefogó a feje, abból a nevelés 
sem teremt bölcset. 
cSok sas, sok dög.) 
Mily remek, igaz képe az erőszaknak és következésének ; 
de szól ám a példabeszéd a sas nemes tulajdonságairól is, 
a mikor mondja : 
cSas nem fogdos legyet.) 
Nem is illenék a hatalmas madár nemességéhez, hogy 
hitvány légybe vágja karmait ; — intés ez a hatalmas ember- 
nek is, hogy kimélje gyönge embertársát. 
cSokat akar a szarka, de nem bíri a farka.) 
Bizony nem is igen volt a világ folyásában annyi nagyot 
akaró, keveset biró emberszarka, mint van ma. 
